I dag, onsdag, er der præcis to måneder til at Musikkens Hus i Aalborg slår dørene op for offentligheden. Det sker ved en storslået åbningsfest, der som i eventyrene strækker sig over mange dage. Mere præcist vil åbningsfesten vare 13 dage og byde på 30 koncerter. Det kom frem, da Musikkens Hus i dag holdt pressemøde med præsentation af programmet. 29. marts står Aalborg Symfoniorkester for åbningskoncerten sammen med flere gæstesolister og 1. april inviterer TV2/Nord til fødselsdagsfest i koncertsalen i Musikkens Hus. Derudover byder programmet blandt andet på Jamie Cullum og DR Symfoniorkester. Musikkens Hus præsenterede også mange egenproducerede koncepter. Du kan se musikkalenderen her: http://www.musikkenshus.dk/kalender/ http://issuu.com/musikkenshus/docs/mh-program___bning_issue

Opsummering:
Åbningen af Musikkens Hus markeres med 30 koncerter på 13 dage.